**Výbor**

**Národnej rady Slovenskej republiky**

**pre zdravotníctvo**

**3.** schôdza výboru

Číslo: CDR-2287/2023

**6**

**U z n e s e n i e**

**Výboru Národnej rady Slovenskej republiky**

**pre zdravotníctvo**

**z 22. novembra 2023**

**k vládnemu návrhu zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. (tlač 31)**

**Výbor Národnej rady Slovenskej republiky pre zdravotníctvo**

prerokoval vládny návrh zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. (tlač 31);

**A. s ú h l a s í**

s vládnym návrhom zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. (tlač 31);

**B.** **o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 540/2021 Z. z. o kategorizácii ústavnej zdravotnej starostlivosti a o zmene a doplnení niektorých zákonov v znení zákona č. 518/2022 Z. z. (tlač 31); schváliť s pozmeňujúcimi a doplňujúcimi návrhmi:

1. V čl. I prvý bod znie:

„1. V § 45 ods. 7 prvej vete a ods. 8 prvej vete sa slovo „Ministerstvo“ nahrádza slovami „Ak v § 45a nie je ustanovené inak, ministerstvo“.

Legislatívnotechnická úprava v súvislosti s bodom 3 vládneho návrhu a precizovanie textu, aby bolo zrejmé, že na vydávanie rozhodnutí podľa § 45a sa vzťahujú celé ustanovenia § 45 ods. 7 a 8.

1. V čl. I treťom bode § 45a sa za slovo „ministerstvo“ vkladá slovo „zdravotníctva“ a vypúšťajú sa slová „podľa tohto zákona“.

Legislatívno-technická úprava.

1. V čl. II sa vypúšťa nadpis.

Legislatívno-technická úprava.

1. **p o v e r u j e**

**predsedu výboru**, aby spracoval výsledky rokovania Výboru Národnej rady Slovenskej republiky pre zdravotníctvo z 22. novembra 2023 spolu s výsledkami rokovania výborov Národnej rady Slovenskej republiky do písomnej spoločnej správy výborov Národnej rady Slovenskej republiky a predložil ju na schválenie gestorskému výboru.

**Vladimír B a l á ž**

predseda výboru

**Jozef V a l o c k ý**

overovateľ výboru